สุวรรณ วลัยเสถียร

สุวรรณ วลัยเสถียร (13 กรกฎาคม พ.ศ. 2488 – 29 มีนาคม พ.ศ. 2563) เป็นนักกฎหมายชาวไทย อดีตรัฐมนตรีช่วยว่าการกระทรวงพาณิชย์ในรัฐบาลทักษิณ ชินวัตร อดีตกรรมการบริหารชุดแรกของพรรคไทยรักไทย เป็นผู้ก่อตั้งและอดีตประธานชมรมคนออมเงินเว็บไซต์ชมรมคนออมเงินอดีตผู้ต้องหาคดีทำร้ายร่างกายลูกสะใภ้เมียลูก “สุวรรณ วลัยเสถียร” ถูกแจ้งความกลับทำร้ายร่างกายสามี

 ประวัติ 
สุวรรณ วลัยเสถียร เกิดเมื่อวันที่  สมรสกับ ดวงใจ  วลัยเสถียร นับถือศาสนาคริสต์คาทอลิก มีบุตรชาย 2 คนได้แก่ วีรวัฒน์ วลัยเสถียร ผู้ต้องหาคดีทำร้ายร่างกายภรรยาย้อนมหากาพย์ คดีดิว วีรวัฒน์ จากโพสต์เหยียดเพื่อนร่วมชาติ ถึงคดีทำร้ายร่างกายภรรยา
 พ.ศ. 2503 สำเร็จการศึกษาชั้นมัธยมศึกษาปีที่ 6 โดยได้เกียรตินิยม จากโรงเรียนอัสสัมชัญ
 พ.ศ. 2507 สอบได้ที่ 1 ของ โรงเรียนอัสสัมชัญพาณิชย์ 
 พ.ศ. 2512 สำเร็จการศึกษาเป็นนิติศาสตร์บัณฑิต เกียรตินิยม จาก คณะนิติศาสตร์ จุฬาลงกรณ์มหาวิทยาลัย โดยสอบได้ที่ 1
 พ.ศ. 2513 สอบได้เนติบัณฑิตไทย 
 พ.ศ. 2514 สำเร็จการศึกษาเป็นนิติศาสตร์มหาบัณฑิต จาก มหาวิทยาลัยฮาร์วาร์ด โดยสอบชิงทุนได้ที่ 1
 พ.ศ. 2521 สำเร็จการศึกษาเป็นนิติศาสตร์ดุษฎีบัณฑิต จาก มหาวิทยาลัยจอร์จวอชิงตัน อีกทั้งยังได้รับทุนอุดหนุนจากธนาคารโลกที่ WASHINGTON, D.C.

 การเมือง 
สุวรรณ วลัยเสถียร เป็นหนึ่งในผู้ก่อตั้งพรรคไทยรักไทย และเป็นกรรมการบริหารพรรคชุดแรกประกาศนายทะเบียนพรรคการเมือง เรื่อง รับจดแจ้งการจัดตั้งพรรคการเมือง พรรคไทยรักไทย เคยเป็นรัฐมนตรีช่วยว่าการกระทรวงพาณิชย์ ในปี พ.ศ. 2544 ในอดีต เป็นที่ปรึกษากฎหมายของธนาคารโลกประจำกรุงวอชิงตัน ดี.ซี. จึงมีความเชี่ยวชาญด้านกฎหมายเกี่ยวกับการเงินและภาษี ระดับแนวหน้าของประเทศ เคยเป็นที่ปรึกษากฎหมายให้หลายบริษัทในช่วงก่อนวิกฤตเศรษฐกิจ เช่น บริษัทเอกธนกิจ (ฟินวัน - FIN1) หลังจากสิ้นสุดการดำรงตำแหน่งรัฐมนตรีช่วยฯ โดยสุวรรรณยังเป็นที่รู้จักในฐานะฝ่ายกฎหมายตอบประเด็นภาษีชินคอร์ป

 งานเขียน 
สุวรรณ มีผลงานเป็นนักเขียนประเภทฮาวทู มีผลงานเขียนเช่น พ่อสอนลูกให้รวย สอนเมียให้รวย สอนเพื่อนให้รวย และ เสียภาษีก็รวยได้ ซึ่งเป็นหนังสือเล่มล่าสุด ทั้งยังมีรายการโทรทัศน์ ทางมันนี่ แชนแนล  และมีรายการทางวิทยุที่มีคนติดตามฟังมากที่สุดรายการหนึ่ง

 ประวัติการทำงาน 
 พ.ศ. 2507 พนักงานฝ่ายเอกสาร องค์การจัสแม็ก
 พ.ศ. 2508 เลขานุการขององค์การสหประชาชาติ UN-ESCAP
 พ.ศ. 2512 ทนายความ สำนักทนายความเคิร์ควู๊ด
 พ.ศ. 2514 ทนายความ สำนักงาน HALE AND DORR เมือง BOSTON, USA
 พ.ศ. 2515 ทนายความ-ผู้จัดการของบริษัท ที่ปรึกษากฎหมายสากล จำกัด
 พ.ศ. 2517 หัวหน้าฝ่ายภาษีอากรของสำนักงาน เอส-จี-วี ณ ถลาง
 พ.ศ. 2519 ที่ปรึกษากฎหมายของธนาคารโลก ประจำกรุง WASHINGTON, D.C.
 พ.ศ. 2522 รองผู้ว่าการฝ่ายบริหาร การปิโตรเลียมแห่งประเทศไทย
 พ.ศ. 2524 – พ.ศ. 2543 ที่ปรึกษากฎหมายและภาษีอากรบริษัทต่างๆประมาณ 80 บริษัท
 พ.ศ. 2544 รัฐมนตรีช่วยว่าการกระทรวงพาณิชย์
 พ.ศ. 2545 ที่ปรึกษากฎหมายอิสระและที่ปรึกษาผู้ทรงคุณวุฒิของนายกรัฐมนตรีดร.ทักษิณ ชินวัตร  และโฆษกของตระกูลชินวัตร และตระกูลดามาพงศ์ ที่เกี่ยวกับการดำเนินธุรกรรมต่างๆ โดยเฉพาะของบริษัทในกลุ่มชินคอร์ปฯ

 เครื่องราชอิสริยาภรณ์ 
ราชกิจจานุเบกษา, ประกาศสำนักนายกรัฐมนตรี เรื่อง พระราชทานเครื่องราชอิสริยาภรณ์อันเป็นที่เชิดชูยิ่งช้างเผือกและเครื่องราชอิสริยาภรณ์อันมีเกียรติยศยิ่งมงกุฎไทย , เล่ม ๑๑๘ ตอนที่ ๒๒ ข หน้า ๖๔, ๔ ธันวาคม ๒๕๔๔
 อ้างอิง 

หมวดหมู่:คริสต์ศาสนิกชนนิกายโรมันคาทอลิกชาวไทย
หมวดหมู่:นักกฎหมายชาวไทย
หมวดหมู่:ทนายความชาวไทย
หมวดหมู่:นักการเมืองไทย
หมวดหมู่:นักการเมืองพรรคไทยรักไทย
หมวดหมู่:นักเขียนชาวไทย
หมวดหมู่:บุคคลจากโรงเรียนอัสสัมชัญ
หมวดหมู่:บุคคลจากโรงเรียนอัสสัมชัญพาณิชยการ
หมวดหมู่:นิสิตเก่าคณะนิติศาสตร์ จุฬาลงกรณ์มหาวิทยาลัย
หมวดหมู่:บุคคลจากมหาวิทยาลัยฮาร์วาร์ด
หมวดหมู่:ผู้ได้รับเครื่องราชอิสริยาภรณ์ ป.ม.
หมวดหมู่:บุคคลในประวัติศาสตร์ไทย หลัง พ.ศ. 2544